**Gordana Petković - biografija**

Rođena 1962. u Beogradu, gde i danas živi i radi. Piše poeziju – kratke alternativne forme i savremeni haiku; prozu – kratke priče i fantastiku i bavi se fotografijom.

Diplomirala je Hortikulturu sa dekoracijom u enterijeru i eksterijeru na Poljoprivrednom fakultetu u Beogradu.

Radi ikebane slobodnog stila, a jedan njen rad osvojio je drugu nagradu na festivalu u Beču 1989.

Autor je serije televizijskih emisija "Riznica beogradske duhovnosti" (od ranih vekova Hrišćanstva preko doba Despota Stefana Lazarevića i Vizantije do danas), emitovanih 1998. na ART televiziji, za koju je iste godine nagrađena 2. nagradom na međunarodnom festivalu u Baru u kategoriji televizijskih etnografskih emisija.

Pisala je tekstove i uređivala časopis "Svetlica" u periodu od 2002. do 2005., i autor je tekstova u nedeljniku za kulturu i narodno predanje "Zorilo" od 1998. do 1999.

Učesnica je više multimedijalnih zbivanja sa umetnicom Natalijom Dabić u izložbenom prostoru "Kocka" u Muzeju primenjenih umetnosti 2007; u Galeriji savremenih umetnosti "25.maj" 2005.

Imala je autorski nastup u okviru Dana japanske kulture u Botaničkoj bašti u Beogradu 2005. i 2006.

Na multimedijalnom performansu u Muzeju primenjenih umetnosti 2007. predstavila se haiku poezijom i izložbom ikebane.

Performans grupe "GoDo" (saradnji sa Dobricom Kamperelićem), premijerno je izveden na Međunarodnom Art festivalu, 4. aprila 2008. u beogradskom SKC-u.

Video rad "Sklad između neba i zemlje", urađen u saradnji sa Snežanom Trstenjak, premijerno je prikazan u Galeriji ULUS, 29. januara 2009.

Svoju poeziju je predstavljala i u okviru manifestacije "Pesničenje", u Kulturnom centru "REX", 28. februara 2009. i 27. marta 2010.

Učestvovala je i u Danima Japana, u beogradskoj Botaničkoj bašti "Jevremovac", 28-30. maja 2010.

Video rad "Eho tišine" predstavljen je u paviljonu "Cvijeta Zuzorić" u Beogradu, u okviru Međunarodnog trijenala proširenih umetničkih medija (organizator ULUS - Sekcija proširenih medija), od 5. avgusta do 5. septembra 2010.

Učestvovala je u Ekološkom-umetničkom projektu "Arijadnina nit" u Botaničkoj bašti Jevremovac i u Muzeju Kralja Petra I Karađorđevića 2012.

Haiku i kratku alternativnu poeziju objavljuje u više domaćih i stranih antologija i časopisa.

Član je beogradskog haiku kluba "Šiki" i Haiku udruženja Srbije i Crne Gore.

**Objavljene knjige**

* Gordana Petković i Vid Vukasović, "Svet niotkuda", autorsko izdanje, Beograd 2004.
<http://www.rastko.rs/cms/files/books/4f42c194d8de5>
* Gordana Petković i Vid Vukasović, "Jednorog dotiče sferu ljubičastog", Književni Klub "Branko Miljković", Knjaževac 2006.
* Gordana Petković, "Senka sokola" - crteži Milan Blanuša, "Liber", Beograd 2010.
<http://www.rastko.rs/rastko/delo/14504>
* Gordana Petković, "Čuvari poruka" / "Guardians of Messages", "Kokoro", Beograd 2013.

**Videoart radovi**

* 2008. Ruke
<http://www.youtube.com/watch?v=Yyg6p2Cl5mw>
* 2009. Sklad između neba i zemlje / Harmony between Earth and Heavens
<http://www.youtube.com/watch?v=tye6AS02UQY>
* 2010. Eho tišine / Echo of Silence
* <http://www.youtube.com/watch?v=j9XEKgAax5E>
<http://www.youtube.com/watch?v=kDAzhwRpeKg>
* 2011. Iz tajne ka svetlosti / From a Secret toward the Light
<http://www.youtube.com/watch?v=_Wn2SgWPbNw>
<http://www.youtube.com/watch?v=7mvMWtiRVmg>
* 2011. Usklađivanje
<http://www.youtube.com/watch?v=5MxFoeR4IMI>

**TV serija "Riznica beogradske duhovnosti" (1996)**

<http://www.youtube.com/playlist?list=PLLrx7bfxKDuROYLloR0A3qpQKB0BRgV6s>
1. epizoda: <http://www.youtube.com/watch?v=qDdGrrXNR7c>
2. epizoda: <http://www.youtube.com/watch?v=xbCp4DMSVLw>
3. epizoda: <http://www.youtube.com/watch?v=tqiDJBvlcOI>

**Kontakt:**

Gordana Petković

Braće Miladinov 5, Beograd

069/717657

gordanapetko@gmail.com

<http://www.youtube.com/user/gordanapetko>